recursal/SuperWikiNEXT-32B huggingface dataset:
**भारतक्यूआर** भारत में मोबाइल उपकरणों के लिए एनपीसीआई, मास्टरकार्ड और वीज़ा द्वारा विकसित एक एकीकृत भुगतान प्रणाली है। इस प्रणाली को सितंबर 2016 में उपयोगकर्ताओं को अपने पैसों को एक स्रोत से दूसरे में स्थानांतरित करने की सुविधा प्रदान करने के लिए लॉन्च किया गया था। भारतक्यूआर के माध्यम से स्थानांतरित धन सीधे उपयोगकर्ता के बैंक खाते में प्राप्त होता है। यह रुपेय, मास्टरकार्ड, वीज़ा और अमेरिकन एक्सप्रेस के बीच एक साधारण अंतरफ़लक (इंटरफ़ेस) प्रदान करता है और बाक़ी सभी बैंकों के साथ (अंतःप्रचालनीय) इंटरऑपरेबल है। भारतक्यूआर वर्तमान में एंड्रॉयड और आईओएस दोनों उपकरणों पर कार्य करता है।

इतिहास
------

भारतक्यूआर को सितंबर 2016 में भारतीय रिज़र्व बैंक द्वारा निर्धारित दिशा-निर्देशों के अनुसार जारी किया गया था ताकि संक्रमण काल में कम-नकद समाज में भारत को सुविधा मिल सके। यह प्रणाली भुगतान के लिए कार्ड मशीनों के उपयोग को कम करने के लिए डिजिटल भुगतान करने में मदद करता है। यह प्रणाली जारी होने से पूर्व कई बैंकों ने भारतक्यूआर का समर्थन किया तथा वे इसे प्रसारित करने के लिए तैयार हो गए।
हालाँकि, भारतक्यूआर मुख्य रूप से क्यूआर कोड को स्कैन करके काम करता है, यह भुगतान करने का एकमात्र उपाय नहीं है। यह उपयोगकर्ताओं को आधार संख्या, यूपीआई भुगतान पते या खाता संख्या और आईएफएससी कोड के माध्यम से भुगतान करने की अनुमति देता है। यह डेबिट और क्रेडिट कार्ड का उपयोग की आवश्यकता को कम करता है, जो भारतक्यूआर की तुलना में कम सुरक्षित माना जाता है।

इन्हें भी देखें
---------------

* स्वचालित गणक मशीन

संदर्भ
------

1. ↑  "एनपीसीआई, मास्टरकार्डएंड वीज़ा अनवेल स्टैंडरडाइज़्ड क्यू आर कोड मोबाइल पेमेंट्स फ़ॉर इंडिया • एनएफ़सी वर्ल्ड". *एनएफ़सी वर्ल्ड* (अंग्रेज़ी में). 2017-02-21. मूल से 20 अगस्त 2019 को पुरालेखित. अभिगमन तिथि 2019-08-20.
2. ↑  "एनपीसीआई, मास्टरकार्ड, वीज़ा ने भारतक्यूआर विकसित किया" (PDF). *एनपीसीआई*. अभिगमन तिथि 2 जून 2023.
3. ↑  "भारतक्यूआर कैसे कार्य करता है". *द हिंदू बिज़नेस लाइन* (अंग्रेज़ी में). 2017-03-29. अभिगमन तिथि 2 जून 2023.

बाहरी कड़ियाँ
-------------

* भारतीय राष्ट्रीय भुगतान निगम
**जोहान् हाइनरिख पेस्तालॉत्सी** (Johann Heinrich Pestalozzi ; 1746-1827 ई.) प्रसिद्ध पाश्चात्य शिक्षाशास्त्री थे।

बचपन में पिता चल बसे अतः माता ने इन्हें पाला। इनके दादा का भी इनके मन पर बहुत प्रभाव पड़ा। रूसो के विचारों में कुछ संशोधन कर इन्होंने उन्हें कार्यरूप में परिणत करने के प्रयास किए। विद्यार्थीजीवन में ही समाजसेवा की ओर झुकाव हो गया था। पत्रिकाओं में लेख लिखते थे। आगे चलकर इन्हें पुस्तक के रूप में प्रकाशित किया गया। 1781 और 1787 के बीच इनकी "लियोनार्ड ऐंड गर्ट्रूड" ( Leonard and Gertrude ) शीर्षक पुस्तक चार खंडों में प्रकाशित हुई। 1792 में जर्मनी के गेटे, फिक्टे इत्यादि विद्वानों से उन्हीं के देश में जाकर ये मिले। सौ एकड़ भूमि मोल लेकर अपने नवीन कृषिक्षेत्र (Neuhof) में इन्होंने कुछ बच्चों को उद्योग के साथ साथ शिक्षा देने का असफल प्रयास किया था। 1799 के पूर्वाध में स्टैज में इन्हें कुछ अनाथ बच्चों को शिक्षा देने का अवसर मिला। उसी वर्ष के अंत में बर्गडॉर्फ के दुर्ग में इनका विद्यालय स्थापित हुआ। इन्हें अच्छे अध्यापकों का सहयोग प्राप्त हुआ। 1801 में इनकी "हाइ गर्ट्रूड टीचेज़ हर चिल्ड्रैन" शीर्षक पुस्तक प्रकाशित हुई। प्रारंभिक शिक्षा संबंधी कुछ अन्य पुस्तकें भी लिखी गर्इं। 1804 में इन्हें बर्गडॉर्फ का दुर्ग सैनिकों के लिए खाली कर देना पड़ा। 1805 से 1825 तक इनका विद्यालय इवर्डन में चलता रहा। अर्थाभाव के कारण इनकी योजनाओं में बाधा पड़ जाती थी।

पेस्तालॉत्सी ने व्यक्ति की समस्त शक्तियों के सामंजस्यपूर्ण विकास को शिक्षा का उद्देश्य माना। उन्होंने मनोविज्ञान को शिक्षा का आधार बनाने के प्रयास किए। आधुनिक शिक्षण के कई प्रमुख सिद्धांतों को पेसलॉत्सी के शैक्षिक प्रयोगों द्वारा महत्व प्राप्त हुआ। शिक्षणविधि में संप्रेक्षण एवं स्वानुभव को इन्होंने मुख्य स्थान दिया। बाद में आनेवाले शिक्षाशास्त्रियों तथा अध्यापकों पर इनके विचारों का प्रचुर प्रभाव पड़ा।

सन्दर्भ
-------

1. ↑  Barnard & Pestalozzi 1859, पृ॰ 49.
2. ↑  Isaacson 2007, पृ॰ 65.
**टी एस त्रिमूर्ति** (अंग्रेज़ी: T. S. Tirumurti) न्यूयार्क स्थित संयुक्त राष्ट्र में भारत के स्थायी प्रतिनिधि के रूप में नियुक्त हैं। वे भारतीय विदेश सेवा के वर्ष 1985 बैच के अधिकारी हैं तथा उन्होने इस पद पर सैयद अकबरुद्दीन का स्थान लिया है। इससे पूर्व वे भारतीय विदेश मंत्रालय में सचिव के पद पर नियुक्त थे।

प्रारंभिक जीवन
--------------

तिरुमूर्ति का जन्म 7 मार्च 1962 चेन्नई में हुआ था। वह वाणिज्य और कानून में स्नातक की डिग्री रखते हैं। उनका विवाह गौरी तिरुमूर्ति से हुआ और उनके दो बच्चे हैं, बेटी भवानी और बेटा विश्वजीत।

कैरियर
------

तिरुमूर्ति ने जेनेवा में संयुक्त राष्ट्र में स्थायी मिशन में काम किया और गाजा पट्टी में फिलिस्तीनी प्राधिकरण के लिए भारत के पहले प्रतिनिधि थे। उन्होंने वाशिंगटन, डीसी, दूतावास में काउंसलर के रूप में कार्य किया; जकार्ता, इंडोनेशिया में दूतावास में मिशन के उप प्रमुख के रूप में; और कुआलालंपुर, मलेशिया में उच्चायुक्त के रूप में कार्य किया।  नई दिल्ली में भारत सरकार में अवर सचिव (भूटान), निदेशक (विदेश सचिव कार्यालय), संयुक्त सचिव (बांग्लादेश, श्रीलंका, म्यांमार और मालदीव) के साथ-साथ संयुक्त सचिव (संयुक्त राष्ट्र) की जिम्मेदारी भी संभाली।

पुस्तकों के लेखक
----------------

तिरुमूर्ति ने निम्नलिखित पुस्तकें लिखी हैं:

1. किसिंग द हेवन - कैलाश मानसरोवर यात्रा (1999)
2. क्लाइव एवेन्यू (2002)
3. चेन्नईवासी (2012)

सन्दर्भ
-------

1. ↑  "Shri T. S. Tirumurti appointed as the next Ambassador/Permanent Representative of India to the United Nations at New York". *www.mea.gov.in*. अभिगमन तिथि 2021-01-02.
2. ↑  "टीएस त्रिमूर्ति होंगे संयुक्त राष्ट्र में भारत के स्थायी प्रतिनिधि, सैयद अकबरुद्दीन का लेंगे स्थान". *Dainik Jagran*. अभिगमन तिथि 2021-01-02.
3. 1 2  "IFS अफसर हैं TS Tirumurti, अब UN में सैयद अकबरूद्दीन की जगह लेंगे". *आज तक*. अभिगमन तिथि 2021-01-02.
4. 1 2  "Welcome to Permanent Mission of India to the UN , New York". *pminewyork.gov.in*. अभिगमन तिथि 2021-01-02.
5. ↑  "New Permanent Representative of India Presents Credentials | Meetings Coverage and Press Releases". *www.un.org*. अभिगमन तिथि 2021-01-02.
**भारतेन्दु नाट्य अकादमी** (Bharatendu Academy of Dramatic Arts) उत्तर प्रदेश का एक स्वायत्तशासी संस्थान है जिसे संस्कृति विभाग से वित्तीय सहायता प्राप्त होती है। यह लखनऊ में स्थित है।

परिचय
-----

आधुनिक हिन्दी एवं नाट्य लेखन के जनक भारतेन्दु की स्मृति में नाट्य कला के विभिन्न पक्षों पर गहन व्यावसायिक प्रशिक्षण प्रदान करने हेतु ’’भारतेन्दु नाट्य केन्द्र’’ की स्थापना अगस्त 1975 में संस्कृति विभाग, उत्तर प्रदेश शासन द्वारा की गयी। नाट्य विधा में विधिवत, प्रशिक्षण कार्य 5 अप्रैल 1976 से प्रारम्भ हुआ। यह संस्थान 1981 में भारतेन्दु नाट्य अकादमी के नाम से अभिहीत् किया गया एवं द्विवर्षीय डिप्लोमा पाठ्यक्रम प्रारम्भ हुआ।

नाट्य विधा में दो वर्ष के पाठ्यक्रम में अकादमी द्वारा भारतीय एवं नाट्य साहित्य, अभिनय, स्वर – संभाषण, गति संचालन, मूकाभिनय, – अभिनय (इम्प्रोवाइजेशन), रंग–स्थापत्य, रंग शिल्प, परिकल्पना, मंच सज्जा, वेशभूषा, रूप सज्जा, मंच प्रकाश परिकल्पना, निर्देशन एवं प्रस्तुति प्रक्रिया आदि पर सघन प्रशिक्षण प्रदान किया जाता है और इस कार्य में अकादमी के अपने विषय–विषेशज्ञों के अतिरिक्त राष्ट्रीय एवं अन्तर्राष्ट्रीय स्तर के विषेशज्ञों को भी आमंत्रित किया जाता है।

नाट्य विधा में प्रशिक्षण के अतिरिक्त फिल्म एवं टी.वी. रेडियो कार्यक्रम निर्माण एवं प्रक्रिया का सैद्धान्तिक एवं व्यवहारिक प्रशिक्षण भी परिचयात्मक रूप् से वर्ष 1999 से अकादमी के अन्तिम वर्ष के छात्रों को दिया जाता है ताकि मीडिया के विषय में उन्हें जानकारी हो सके।

अकादमी के चार मंजिले भवन, स्टूडियो थियेटर अत्याधुनिक उपकरणों से सुसज्जित प्रेक्षागृह, अध्ययन व अध्यापन के वातावरण को गहन एवं गंभीर बनाने के लिए आधुनिक कक्षायें ऑडियो–विडियो तथा थियेटर से संबंधित नयी पुस्तकों से पूर्ण पुस्तकालय, कम्प्यूटर, इन्टरनेट की सुविधा तथा छात्रावास की सुविधा भी उपलब्ध है।

उत्तर प्रदेश के दूरदराज़ के क्षेत्रों में नाट्य विधा के प्रचार–प्रसार के लिए अकादमी द्वारा एक व्यावसायिक रंगमण्डल की भी स्थापना की गयी है। रंगमण्डल की प्रस्तुतियां उत्तर प्रदेश के अतिरिक्त देश के विभिन्न शहरों एवं प्रान्तों में भी होती रहती हैं।

नियमित द्विवर्षीय डिप्लोमा पाठ्यक्रम के अतिरिक्त उत्तर प्रदेश के विभिन्न शहरों में नाट्य विधा में प्रशिक्षण प्रदान के लिये कार्यशालाओं का आयोजन भी अकादमी करती रहती है। इन कार्यशालाओं से रंग चेतना का संचार होता है।

प्रशिक्षार्थियों तथा अन्य रंग प्रेमियों का साक्षात्कार राष्ट्रीय व अन्तर्राष्ट्रीय रंगकर्म से कराने के उद्देश्य से अकादमी द्वारा समय–समय पर स्वयं तथा राष्ट्रीय स्तर की संस्थाओं के सहयोग से नाट्य समारोहों का आयोजन किया जाता है।

अकादमी द्वारा ‘संवाद’ नाम से एक मासिक शृंखला आयोजित की जाती है। इसके अन्तर्गत विभिन्न कलाओ और साहित्य से संबंधित प्रदर्शन तथा दर्शकों से सीधा संवाद किया जाता है। इस कार्यक्रम का प्रबंधन अकादमी के छात्रों द्वारा किया जाता है।

अन्तिम वर्ष के छात्रों को फिल्म व टी॰वी॰ की प्रस्तुति प्रक्रिया सैद्धान्तिक व व्यवहारिक ज्ञान द्वारा मीडिया के प्रति जागरूक किया जाता है।

उल्लेखनीय पूर्व छात्र
---------------------

* अनुपम श्याम (अभिनेता)
* जगत रावत (अभिनेता)
* राजपाल यादव (अभिनेता)
* राजीव जैन (छायांकनकार)
* अबीर सूफ़ी (अभिनेता)
* आलोक पाण्डेय (अभिनेता)
* शिवा सक्सेना (रंगमंच अभिनेता, नाट्य निर्देशक, संगीतकार)
* नवाज़ुद्दीन सिद्दीकी (प्रख्यात अभिनेता)

बाहरी कड़ियाँ
-------------

* **भारतेन्दु नाट्य अकादमी, लखनऊ** का जालघर
**टिशिको किंग** "सीड स्वदेशी युवा जलवायु नेटवर्क" के अभियान निदेशक हैं। उन्होंने ग्लासगो में "2021 संयुक्त राष्ट्र जलवायु परिवर्तन सम्मेलन" (COP26) में भाग लिया। उन्होंने "हमारा द्वीप हमारा घर है" नामक टोरेस स्ट्रेट आइलैंड्स संगठन का भी प्रतिनिधित्व किया। वह मूल रूप से ऑस्ट्रेलिया के टोरेस जलडमरूमध्य द्वीप समूह में यॉर्क द्वीप की रहने वाली हैं।

करियर और सक्रियता
-----------------

किंग ने दक्षिण पूर्व क्वींसलैंड में "ग्रिफ़िथ विश्वविद्यालय" में समुद्र विज्ञान का अध्ययन किया। यह सीएसआईआरओ की वित्तीय मदद से संभव हुआ। यह वैज्ञानिक अनुसंधान के लिए जिम्मेदार ऑस्ट्रेलियाई एजेंसी थी। इसके बाद उन्होंने क्वींसलैंड में केप यॉर्क प्रायद्वीप पर, वाइपा में एक बॉक्साइट खनन कंपनी के साथ एक स्वदेशी संचार अधिकारी के रूप में काम किया। इसके बाद वह "सीड इंडिजिनस यूथ क्लाइमेट नेटवर्क" की अभियान निदेशक बनीं। वह "पर्यावरण फिल्म महोत्सव ऑस्ट्रेलिया" के साथ एक स्वयंसेवक प्रभाव समन्वयक के रूप में भी काम करती है। वह "अवर आइलैंड्स, आवर होम" की सामुदायिक आयोजक भी हैं।

किंग ने नवंबर 2021 में ग्लासगो में COP26 की बैठक में "सीड स्वदेशी युवा जलवायु नेटवर्क" और "हमारा द्वीप, हमारा घर" का प्रतिनिधित्व किया। COVID-19 प्रतिबंधों के कारण, वह इस कार्यक्रम में भाग लेने के लिए अपेक्षाकृत कम ऑस्ट्रेलियाई लोगों में से एक थीं। उन्हें पहली बार जलवायु परिवर्तन के प्रभावों के बारे में पता चला जब उन्होंने मासिग द्वीप पर अपने पूर्वजों के कब्रिस्तान पर समुद्र के कटाव के प्रभावों को देखा। उनकी हड्डियों को फिर से दफनाने के लिए उठाया गया था। मछली पकड़ने के पारंपरिक मैदानों से मछलियों का गायब होना भी था। उन्होंने ऑस्ट्रेलिया की संघीय सरकार को अयोग्य घोषित कर दिया। यह स्वदेशी लोगों की 2050 तक शुद्ध शून्य उत्सर्जन तक पहुँचने में विफलता के कारण था।

सन्दर्भ
-------

1. ↑  "'Indigenous people feel the climate crisis. Our land is a part of us'". *The Age*.
2. ↑  "Our Islands Our Home". *Our Islands Our Home*.
3. ↑  "Tishiko King". *World Science Festival Brisbane* (अंग्रेज़ी में).
4. ↑  "When Tishiko went home, she found exposed burial sites and empty fishing grounds. Now she's going to Glasgow". *Sydney Morning Herald*.
5. ↑  "First Nations youth condemn Indigenous exclusion from net zero 'plan'". *NITV*.
6. ↑  "CORRESPONDENTS "System change, not climate change!"". *Inside Story*.
**भीतरी**, उत्तर प्रदेश के गाजीपुर जिले में सैदपुर से उत्तर-पूर्व की ओर लगभग पाँच मील की दूरी पर स्थित ग्राम है। ग्राम से बाहर चुनार के लाल पत्थर से निर्मित एक स्तंभ खड़ा है जिसपर गुप्त शासकों की यशस्वी परंपरा के गुप्त सम्राट स्कंदगुप्त का अभिलेख उत्कीर्ण है। यद्यपि लेख ऋतुघृष्ट है, पत्थर यत्र तत्र टूट गया है तथा बाईं ओर ऊपर से नीचे तक एक दरार सी है तथापि संपूर्ण लेख मूल स्तंभ पर पूर्णतया स्पष्ट है तथा उसका ऐतिहासिक स्वरूप सुरक्षित सा है।

लेख की भाषा संस्कृत है। छठीं पंक्ति के मध्य तक गद्य में है, शेष पद्य में। लेख पर कोई तिथि अकित नहीं है। इसका उद्देश्य शार्ग्ङिन विष्णु की प्रतिमा की स्थापना का अभिलेखन तथा उस ग्राम को, जिसमें स्तंभ खड़ा है, विष्णु को समर्पित करना है। लेख में इस ग्राम के नाम का उल्लेख नहीं है।

भीतरी का स्तंभलेख ऐतिहासिक दृष्टि से अत्यंत महत्वपूर्ण है। उसमें गुप्त सम्राज्य पर पुष्पमित्रों तथा हूणों के बर्बर आक्रमण का संकेत है। लेख के अनुसार पुष्पमित्रों ने अपना कोष और अपनी सेना बहुत बढ़ा ली थी और सम्राट कुमारगुप्त की मरणासन्नावस्था में उन्होंने गुप्त साम्राज्य पर आक्रमण किया। युवराज स्कंदगुप्त ने सेना का सफल नेतृत्व किया। उसने युद्धक्षेत्र में पृथ्वीतल पर शयन किया। पुष्पमित्रों को परास्त कर पिता कुमारगुप्त की मृत्यु के अनंतर स्कंदगुप्त ने अपनी विजय का संदेश साश्रुनेता माता को उसी प्रकार सुनाया जिस प्रकार कृष्ण ने शत्रुओं के मारकर देवकी को सुनाया था।

हूणों की जिस बर्बरता ने रोमन साम्राज्य को चूर चूर कर दिया था वह एक बार यशस्वी स्कंदगुप्त की चोट से थम गई। स्कंदगुप्त की भुजाओं के हूणों के साथ समर में टकरा जाने से भयंकर आवर्त बन गया, धरा काँप गई। स्कंदगुप्त ने उन्हें पराजित किया। परंतु अनवरत हूण आक्रमणों से गुप्त साम्राज्य के जोड़ जोड़ हिल उठे और अंत में साम्राज्य की विशाल अट्टालिका अपनी ही विशालता के खंडहरों में खो गई।

इन्हें भी देखें
---------------

* भीतर गाँव

बाहरी कड़ियाँ
-------------
अपर वैनगंगा परियोजना के तहत **भीमगढ संजय सरोवर बांध** को छपारा में वैनगंगा नदी पर जल संसाधन विभाग द्वारा बनाया गया हैं।1972 में कार्य प्रारम्भ हुआ। एशिया का सबसे बडा मिट्टी का बांधो में शुमार हैँ। इस बांध का जल भराव क्षमता 519.38 मीटर हैँ। इस बांध को आस-पास के क्षेत्रो में बिजली एवं सिचाई सुविधा हेतु स्थापित किया गया हैँ।इससे म•प्र•के 18615 हेक्टेयर क्षेत्र को सिंचित करता है। बांध पर नौका विहार भी किया जा सकता हैँ ।बांध पर दूर-दूर से राष्ट्रीय एवं अंतराष्ट्रीय पर्यटको का केन्द्र बिँदु हैँ। बांध का पानी सिवनी जिला के साथ ही बालाघाट जिला तक जाता हैँ।

साँचा:डमी डेट का उपयोग करें। दिनांक = जुलाई 2019

```
साँचा:अधिक उद्धरणों की आवश्यकता है। दिनांक = मई २०१२
```

```
{{इन्फोबॉक्स डैम
|  नाम = भीमगढ़ डैम <! - इस पृष्ठ पर डैम के नाम को न समझे बिना कुछ भी बताये
|  name_official = ऊपरी वैनगंगा बांध
|  छवि =
|  image_size =
|  image_caption =
|  image_alt =
|  location_map = भारत
|  location_map_size =
|  location_map_caption =
|  निर्देशांक = लैंडमार्क 22°22′34″N 79°39′43″E﻿ / ﻿22.3761089°N 79.661879°E﻿ / 22.3761089; 79.661879
```

```
 *'भीमगढ़ बांध'*  'या' 'भीमगढ़'   *'ऊपरी' '(संजय सरोवर)'*    सिवनी  '  ]] भारत जिले मध्यप्रदेश की स्थिति। <ref> साँचा:Cite होम </ ref>
```

```
संरचना 3,871 मीटर लंबी है। <ref name = "wrisd02925"> [http: //india-ris.nrsc.gov.in/wrpinfo/index/ । .gov.in / wrpinfo / index.php? title = Upper\_Wainganga (संजय\_सरोवर) \_Dam\_D02925 *ऊपरी वैनगंगा (संजय सरोवर) बांध D02925*] जाँचें `|url=` मान (मदद) नामालूम प्राचल `|संग्रह-तिथि=` की उपेक्षा की गयी (मदद); `|url=` में पाइप ग़ायब है (मदद) </ ref>
```

```
भीमगढ़ संजय सरोवर बांध सिवनी से 43 किमी दूर स्थित है।  यह चारों ओर से पहाड़ों से घिरा है। <ref>  </ ref>
```

```
हाल के वर्षों में, जलाशय भरने में विफल रहा है। <ref name = "patrika17"> Dubey, Santosh, *भीमगढ़ बांध का जल स्तर तेजी से गिर रहा है। url = https: // www.patrika.com/seoni-news/dame-bhimgarh-sanjay-sarovar-dam-water-level-fall-1584557/* नामालूम प्राचल `|प्रकाशक=` की उपेक्षा की गयी (मदद); `|title=` में पाइप ग़ायब है (मदद); `|access-date=` दिए जाने पर `|url= भी दिया जाना चाहिए` (मदद) </ ref>
```
**भीम कर्ण** 12वीं शताब्दी में छोटानागपुर के नागवंशी राजा थे। वह गन्धर्व राय के उत्तराधिकारी बने। उन्होंने पहली बार नागवंशी राजाओं की उपाधि राय से कर्ण में परिवर्तन किया, जो कलचुरि वंश के लक्ष्मीकर्ण के वंशज पर विजय या उसके साथ गठबंधन के कारण हो सकता है।

*नागवंशावली* के अनुसार भीम कर्ण को सरगुजा के रक्सेल राजा से युद्ध करना पड़ा था। रक्सेल ने 1200 घुड़सवारों के साथ नागवंशियों पर आक्रमण किया। लेकिन भीम कर्ण ने रक्सेल को हरा दिया और बरवे और पलामू तक के क्षेत्र पर कब्ज़ा कर लिया। उन्होंने बरवे और तोरी में अपना शासन स्थापित किया जो अब लातेहार जिले में स्थित है। उसने रक्सेल राजाओं से बसु देव राय की मूर्ति छीन ली। राय से कर्ण की उपाधि में परिवर्तन त्रिपुरी के कलचुरियों के राजा लक्ष्मीकर्ण के वंशजों पर उनकी जीत या उनके साथ गठबंधन के कारण हो सकता है। उन्होंने अपनी राजधानी, जो पहले चुटिया में स्थित थी, को खुखरागढ़ में स्थानांतरित किया। उन्होंने एक तालाब बनवाया जिसे भीम सागर के नाम से जाना जाता है। 2009 में, खुखरागढ़ में खुदाई से पुरातत्व विभाग को नागवंशी राजवंश के किले के अवशेष, एक प्राचीन शिव मंदिर परिसर, 12वीं शताब्दी ईस्वी के सिक्के और मिट्टी के बर्तन मिले।

सन्दर्भ
-------

1. ↑  Virottam, Balmukund (1969). *The Nagbanshis And The Cheros*.
2. ↑  *Jharkhand Encyclopedia Hulgulanon Ki Partidhwaniyan-1*. Vani Prakashan.
3. ↑  "800 years come alive in Pithoria's relics - Archaeological explorations in two hamlets yield artefacts from 12th Century to colonial times". *www.telegraphindia.com* (अंग्रेज़ी में). अभिगमन तिथि 2023-06-23.
4. ↑  "Archaeologists uncover remains of ancient empire in Jharkhand".  (अंग्रेज़ी में). { $x.published\_date}. अभिगमन तिथि 2023-06-23. `|date=` में तिथि प्राचल का मान जाँचें (मदद); `|website=` में बाहरी कड़ी (मदद)
American actor and filmmaker (born 1969)साँचा:SHORTDESC:American actor and filmmaker (born 1969)

**टायलर पेरी**  (अंग्रेजी़:Tyler Perry) (जन्म एमिट पेरी जूनियर, 13 सितंबर, 1969) एक अमेरिकी अभिनेता, फिल्म निर्माता,और नाटककार हैं।  वह माबेल "मैडी" सीमन्स (Mabel "Madea" Simmons) के निर्माता और कलाकार है,जिसमेंं मैडी एक कठोर चरित्र वाली बुजुर्ग महिला,सीमन्स उसके भाई तथा ब्रायन उसके भतीजे हैं।  
पेरी ने 1990 और 2000 के दशक के प्रारंभ में कई मंचीय नाटक लिखे और निर्मित किए। उन्होंने कई टेलीविजन श्रृंखलाओं का भी निर्माण किया। जिसमें *टायलर पेरी हाउस ऑफ पायने* 2006 से 2012 तक अमेरिकन टीवी चैनल, टीबीएस पर आठ सीज़न तक चली। 2011 में *फ़ोर्ब्स* ने उन्हें मनोरंजन में सबसे अधिक पारिश्रमिक पाने वाले व्यक्ति के रूप में सूचीबद्ध किया। मई 2010 और मई 2011 के बीच उन्होंने US$130 मिलियन कमाए।  
2012 में पेरी ने ओपरा विन्फ्रे और उसके ओपरा विन्फ्रे नेटवर्क (OWN) के साथ एक विशेष बहु-वर्षीय साझेदारी की।

पेशा
----

1990 के आसपास पेरी अटलांटा चले गए, जहां दो साल बाद *आई नो आई हैव बीन चेंजेड* नाटक का प्रदर्शन पहली बार एक सामुदायिक थिएटर में किया । 22 वर्षीय पेरी ने इस प्रदर्शन के द्वारा 12,000 डॉलर की राशि इकट्ठी की।  बाल शोषण और दुष्क्रियात्मक परिवार जैसे मुद्दों को संबोधित करते हुए इस नाटक में क्षमा, गरिमा और आत्म-मूल्य के ईसाई विषयों को शामिल किया गया था।

इन्हें भी देखें
---------------

  

* कर्ट रसेल
* कल पेन
* क्रिस पाइन
* क्रिस प्रैट
* क्लार्क ग्रेग

सन्दर्भ
-------

सन्दर्भ
-------

1. ↑  फिजा, पिरानी (मार्च 27, 2019). "Tyler Perry to end 'Madea' franchise". Celebrity Buzz Blog. *अटलांटा जर्नल-संविधान*. अभिगमन तिथि मई 11, 2021.
2. ↑  शाऊल ऑस्टरलिट्ज़ (2010). *Another Fine Mess: A History of American Film Comedy*. Chicago Review Press. पृ॰ 444. आई॰ऍस॰बी॰ऍन॰ 9781556529511. अभिगमन तिथि दिसंबर 30, 2012.
3. ↑  "10-movies". 10-movies. मूल से एप्रिल 23, 2013 को पुरालेखित. अभिगमन तिथि दिसंबर 31, 2012.
4. ↑  शेरी पार्क (2010). *Fierce Angels: The Strong Black Woman in American Life and Culture*. रैंडम हाउस पब्लिशिंग ग्रुप. पृ॰ 131. आई॰ऍस॰बी॰ऍन॰ 9780345503145. अभिगमन तिथि जनवरी 8, 2013.
5. ↑  एटकेन, पीटर सी. (सितम्बर 13, 2011). "Tyler Perry tops Forbes' list of the highest-paid men in entertainment with $130 million made in a year". *Daily News*. New York. अभिगमन तिथि जनवरी 3, 2023.
6. ↑  Pulley, Brett (सितम्बर 15, 2005). "A Showbiz Whiz". *Forbes*. अभिगमन तिथि मार्च 25, 2010.

बाहरी कड़ियाँ
-------------

कौन हैं अरबपति टायलर पेरी, जिन्होंने हैरी और मेगन को अमेरिका में रहने को दिया घर - हिंदुस्तान
**जोहान्स जैकबस नेस्केंस** ( Dutch pronunciation: [ˈjoːɦɑn ˈneːskə(n)s] ; जन्म 15 सितंबर 1951) एक डच फुटबॉल प्रबंधक और पूर्व खिलाड़ी हैं। एक मिडफील्डर, वह नीदरलैंड की राष्ट्रीय टीम का एक महत्वपूर्ण सदस्य था जो 1974 और 1978 के फीफा विश्व कप में उपविजेता के रूप में समाप्त हुआ था और इसे अब तक के सबसे महान मिडफील्डर्स में से एक माना जाता है।    2004 में, फीफा पुरस्कार समारोह में उन्हें 125 महानतम जीवित फुटबॉलरों में से एक नामित किया गया था,  जबकि 2017 में उन्हें 64वें स्थान पर 100 सर्वकालिक महान खिलाड़ियों की *फोरफोरटू* सूची में शामिल किया गया था। 

1991 में उनकी सेवानिवृत्ति के बाद, नेस्केंस बार्सिलोना में फ्रैंक रिजकार्ड के सहायक कोच थे, लेकिन 2007-08 सत्र के अंत में रिजकार्ड के साथ बर्खास्त कर दिया गया था। वह बाद में जून 2009 तक नीदरलैंड बी राष्ट्रीय टीम के मुख्य कोच बने,  जिस तारीख को उन्हें गैलाटसराय में फ्रैंक रिजकार्ड के सहायक कोच के रूप में नियुक्त किया गया है। 


1. ↑  "FC Barcelona: El problema fecal de Núñez que echó a Neeskens del Barça - Marca.com". *marca.com*. 15 March 2016.
2. ↑  "El Real Madrid ficha al hijo de Neeskens - MARCA.com". *marca.com*.
3. ↑  "Johan Neeskens - FC Barcelona". *FC Barcelona*.
4. ↑  "Pele's list of the greatest". *BBC Sport*. 4 March 2004. अभिगमन तिथि 18 November 2013.
5. ↑  Yorkhin, Michael (25 July 2017). "FourFourTwo's 100 Greatest Footballers EVER: 60 to 51". *FourFourtwo*. मूल से 2 अगस्त 2017 को पुरालेखित. अभिगमन तिथि 2 August 2017.
6. ↑  "Neeskens to lead Netherlands B team". *UEFA.com*. 25 October 2008. अभिगमन तिथि 24 November 2008.
7. ↑  Johan Neeskens in İstanbul.
**भारतभूषण अग्रवाल** छायावादोत्तर हिंदी कविता के एक सशक्त हस्ताक्षर हैं। वे अज्ञेय द्वारा संपादित तारसप्तक के महत्वपूर्ण कवि हैं।

जीवन परिचय
----------

कवि, लेखक और समालोचक भारतभूषण अग्रवाल का जन्म 3 अगस्त 1919 (तुलसी-जयंती) को मथुरा (उ.प्र.) के सतघड़ा मोहल्ले में हुआ। उनका निधन 23 जून 1975 (सूर-जयंती) को हुआ। इन्होंने आगरा तथा दिल्ली में उच्च-शिक्षा प्राप्त की फिर आकाशवाणी में तथा अनेक साहित्यिक संस्थाओं में सेवा की। पैतृक व्यवसाय से दूर, उन्होंने साहित्य रचना को ही अपना कर्म माना। पहला काव्य-संग्रह 'छवि के बंधन' (1941) प्रकाशित होने के बाद, वे मारवाड़ी समाज के मुखपत्र 'समाज सेवक' के संपादक होकर कलकत्ता गए। यहीं उनका परिचय बांग्ला साहित्य और संस्कृति से हुआ। भारतभूषणजी 'तारसप्तक' (1943) में महत्वपूर्ण कवि के रूप में सम्मिलित हुए और अपनी कविताओं तथा वक्तव्यों के लिए चर्चित हुए। अपनी अन्य कृतियों 'जागते रहो' (1942), 'मुक्तिमार्ग' (1947) के लेखन के दौरान वे इलाहाबाद से प्रकाशित पत्रिका 'प्रतीक' से भी जुड़े और 1948 में आकाशवाणी में कार्यक्रम अधिकारी बने। 1959 में उनका एक संग्रह 'ओ अप्रस्तुत मन' प्रकाशित हुआ, जो उनकी रचनात्मक परिपक्वता और वैचारिक प्रौढ़ता का निदर्शन था।

प्रमुख कृतियाँ
--------------

छवि के बंधन, जागते रहो, ओ अप्रस्तुत मन, अनुपस्थित लोग, मुक्तिमार्ग, एक उठा हुआ हाथ, उतना वह सूरज है 
उतना वह सूरज है कविता-संग्रह पर साहित्य अकादमी पुरस्कार, एक उठा हुआ हाथ, उतना वह सूरज है, अहिंसा, चलते-चलते, परिणति, 
प्रश्नचिह्न, फूटा प्रभात, भारतत्व, मिलन, विदा बेला, विदेह, समाधि लेख.

साहित्य अकादेमी के उपसचिव
-------------------------

डॉ॰ भारतभूषण अग्रवाल 1960 में साहित्य अकादमी के उपसचिव बने और अकादेमी के प्रकाशनों तथा कार्यक्रमों को राष्ट्रीय स्तर पर प्रतिष्ठित करने में अपना योगदान दिया। 1975 में वे उशतर अध्ययन संस्थान, शिमला के विजिटिंग फ़ेलो बने और मृत्युपर्यंत 'भारतीय साहित्य में देश-विभाजन' विषय पर शोध करते रहे।
अपनी व्यंग्यमुखर प्रखरता के नाते उनकी रचनाएं जहां अपने समकालीनों से सर्वथा अलग प्रतीत होती हैं, वहां आज भी उतनी ही महत्वपूर्ण और प्रासंगिक बनी हुई हैं। विभिन्न विधाओं में समान रूप से लेखन में सिद्धहस्त डॉ॰ अग्रवाल की रचनाओं में विशेष रूप से उल्लेखनीय हैं- बहुत बाक़ी है, अनुपस्थित लोग, कागज़के फूल, प्रसंगवश और कवि की दृष्टि। उनकी रचनावली चार खंडों में प्रकाशित हो चुकी है।
चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - पूर्वोत्तर में पीले रंग में जुरचेनों के जिन राजवंश का इलाक़ा दिख रहा है
एक जुरचेन योद्धा
**जुरचेन लोग** (जुरचेनी: जुशेन; चीनी: 女真, नुझेन) उत्तर-पूर्वी चीन के मंचूरिया क्षेत्र में बसने वाली एक तुन्गुसी जाति थी। वैसे यह विलुप्त तो नहीं हुई लेकिन १७वीं सदी में उन्होने अपने आप को मान्छु लोग बुलाना शुरू कर दिया और वही उनकी पहचान बन गई। जुरचेनों ने जिन राजवंश की स्थापना की थी जिसने चीन के कुछ हिस्से पर सन् १११५ से १२३४ के काल में शासन किया लेकिन जिसे सन् १२३४ में मंगोल आक्रमणों ने नष्ट कर दिया।

इतिहास
------

प्राचीनकाल के मंचूरिया में एक मोहे नामक तुन्गुसी जाति रहती थी जिनका कोरिया के बाल्हे राज्य के साथ पहले लड़ाई-झगड़ा था लेकिन जो फिर उसके अधीन हो गए। जुरचेन इन्ही मोहे लोगों के वंशज माने जाते हैं। ११वीं सदी तक जुरचेन ख़ितानी लोगों के लियाओ राजवंश के अधीन हो गए। सन् १११५ में जुरचेनों में एक सक्रीय नेता उभरा जिसका नाम 'वनयन अगुदा' था। उसने जुरचेनों को एक किया और सत्ता पर क़ब्ज़ा कर के जिन राजवंश (१११५–१२३४) शुरू किया। चीनी भाषा में इसका अर्थ 'सुनहरा राजवंश' निकलता है। वनयन अगुदा अपना राज्याभिषेक करवा कर अपना नया नाम 'सम्राट ताईज़ु' रखा। जुरचेन अब ख़ितानियों से आज़ाद हो गए। उन्होंने हान चीनियों के सोंग साम्राज्य को दक्षिण दिशा में खदेड़ दिया और उत्तरी चीन के बड़े भूभाग पर नियंत्रण कर लिया। सोंग राजवंश दक्षिणी इलाक़ों में दक्षिणी सोंग राजवंश के नाम से टिक गया और उनमें और जुरचेनों में झड़पें चलती रहीं। सन् ११८९ के बाद जिन राजवंश दो-तरफ़ा युद्धों में फँस गया - दक्षिण में सोंग के साथ और उत्तर में मंगोलों के साथ। वे थकने लगे और सन् १२३४ में मंगोल हमलावरों ने इनके राज को पूरी तरह ख़त्म कर डाला।

एक नई मान्छु पहचान
------------------

सन् १५८६ से लेकर एक तीस साल के अरसे तक एक नुरहाची नामक एक जुरचेन सरदार ने जुरचेन क़बीलों को फिर से एकता के सूत्र में बांधना शुरू किया। उसके बेटे (हुंग ताईजी) ने आगे चलकर इस समुदाय का नाम 'मान्छु' रखा। यही नीव थी जिसपर बाद में चलकर मान्छुओं ने चीन में अपना चिंग राजवंश स्थापित किया।

इन्हें भी देखें
---------------

* जिन राजवंश (१११५–१२३४)
* मान्छु लोग
* तुन्गुसी लोग
* नुरहाची
* लियाओ राजवंश

सन्दर्भ
-------

1. ↑  The Cambridge History of China, Volume 9 Archived 2014-01-03 at the Wayback Machine, Willard J. Peterson, Cambridge University Press, 2002, ISBN 978-0-521-24334-6, *... Manchuria's main ethnic group was the Jurchens, a people who in the twelfth century had established the Chin dynasty (1115-1234). The name Jurchen itself dates back at least to the beginning of the tenth century ...*
2. ↑  Voyages in World History, Valerie Hansen, Kenneth R. Curtis, Cengage Learning, 2008, ISBN 978-0-618-07720-5, *... Dynasty of the Jurchen people of Manchuria that ruled north China from 1127 to 1234, when the Mongols defeated their armies ...*
**भारत में मोबाईल बैंकिंग** की विधिवत शुरुआत अक्टूबर 2008 में हुई जब भारतीय रिज़र्व बैंक द्वारा पहली बार मोबाईल बैंकिंग ट्रांसैक्शन्स के लिए नियम निर्धारित किए।

पृष्ठभूमि
---------

काफी पहले ही बैंकिंग क्षेत्र में मोबाईल फोन्स की उपयोगिता और तेज़ी से बढ़ते महत्व को भाँप लिया था तथा भारतीय राष्ट्रीय भुगतान निगम के कार्यक्षेत्र में इंटरबैंक मोबाईल भुगतान सेवा के विकास एवं संचालन को भी जोड़ा गया। भारत में वित्तीय समावेशन के लिए इसे भविष्य के एक अति महत्वपूर्ण पहलू के रूप में आँका गया।

अक्टूबर 2008 की गाईडलाईन्स
--------------------------

अक्टूबर 2008 में भारतीय रिज़र्व बैंक द्वारा पहली बार मोबाईल बैंकिंग ट्रांसैक्शन्स के लिए नियम निर्धारित किए। इसके अनुसार यह आवश्यक किया गया कि मोबाईल फोन पर होने वाले ट्रांसैक्शन्स किसी एक बैंक खाते से ही शुरु हों तथा समाप्त भी किसी बैंक खाते पर ही हों (नकदी ट्रांसैक्शन्स की मनाही की गई थी)।

दिसम्बर 2009 की गाईडलाईन्स
--------------------------

The mobile banking guidelines were relaxed in December, 2009 to –
enhance the daily cap on both funds transfers and transactions involving purchase of goods and services to Rs.50,000
Requirement of end-to-end encryption relaxed for transactions up to Rs.1000/- for small value transactions. 
Facilitate funds transfer from a bank account using a mobile phone with cash payout at ATMs/BCs up to Rs 5000.

Non-bank entities have been permitted, in August 2009, to issue semi closed prepaid m-wallets up to the value of Rs 5000/- with full KYC compliance

सन्दर्भ
-------

1. 1 2  "Remarks by Smt Shyamala Gopinath, DG, RBI at the inauguration of Inter-Bank Mobile Payment Service of the National Payment Corporation of India at Mumbai on November 22, 2010". भारतीय रिज़र्व बैंक. 23 नवम्बर 2010. मूल से 8 मई 2014 को पुरालेखित. अभिगमन तिथि 8 मई 2014.
|  |  |  |
| --- | --- | --- |
|  <<  |  **जुलाई**  |  >>  |
| रवि | सोम | मंगल | बुध | गुरू | शुक | शनि |
|   | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |
| 2006 |

घटनाएँ
------

### 27 जुलाई, 2006

2006-टुअर डी फ्रांस के विजेता फ्लोयड-लैनडिस-टॉक्ट्ट, ड्र्ग टेस्ट पास न कर सके। 

### 24 जुलाई, 2006

फ्लोयड-लैनडिस-टॉक्ट्ट
अमेरिका के फ्लोयड-लैनडिस-टॉक्ट्ट ने 2006 की टुअर डी फ्रांस जीती। 

### 20 जुलाई, 2006

भारत के 6वे केंद्रीय वेतन आयोग को केंद्रीय मंत्रिमंडल की मंजूरी। 

### 17 जुलाई, 2006

जावा, इंडोनेशिया में आए 7.7 तीव्रता वाले भूकंप के कारण आई सूनामी लहरे। 

### 11 जुलाई, 2006

भारत के मुम्बई शहर मे लोकल ट्रेनो मे हुए ७ विस्फोटो मे करीब 200 लोग मारे गए। 

### 10 जुलाई, 2006

भारत द्वारा स्वदेश मे निर्मित प्रक्षेपण यान जीएसएलवी का प्रक्षेपण असफल हो गया। इसे आँध्र प्रदेश के श्रीहरिकोटा स्थित सतीश धवन अंतरिक्ष केंद्र से संचार भारतीय समयानुसार शाम के ५:३७ को छोड़ा गया था। 

### 9 जुलाई, 2006

भारत की सतह से सतह पर मध्यम दूरी तक मार करने मिसाइल अग्नि-३ का परीक्षण विफल हो गया।

फुटबॉल के फीफा विश्व कप के फाइलन मे इटली ने फ़्रांस को पेनल्टी शूटआउट में ५-३ से हराया। इस से पहले इटली ने विश्व कप फ़ुटबॉल १९३४, १९३८ और १९८२ मे जीता था।

### 5 जुलाई, 2006

४४ साल बाद नाथुला दर्रा भारत और चीन के व्यापार के लिए खुला।

### 4 जुलाई, 2006

अमरीकी अंतरिक्ष केंद्र नासा ने अंतरिक्ष यान डिस्कवरी को फ्लोरिडा के अंतरिक्ष केंद्र से अंतरिक्ष मे भेजा। इसमे सात अंतरिक्ष यात्री हैं जिनमें पांच पुरुष और दो महिलाएँ है। डिस्कवरी यान दो हफ़्ते से भी कम समय के लिए अंतरिक्ष मे रहेगा। 

### 1 जुलाई, 2006

आंद्रे आगासी ने अपना आखरी विंबलडन सिंगल्स टेनिस मैच खेला। विंबलडन के तीसरे दौर मे वे राफ़ेल नडाल से ७-६ (७-५), ६-२, ६-४ से हार गए।
**मोटे अक्षर**बंगाल में **भारतचंद्र विद्यासुंदर** (1712-1760) काव्यपरंपरा के श्रेष्ठ कवि हुए हैं।

परिचय
-----

ईश्वरचंद्र गुप्त ने भारतचंद्र की बहुत सी रचनाओं की खोज करके उन्हें 'भारतचंद्रेर ग्रंथावली' नाम से सन्‌ 1855 ई. में पुस्तकाकार प्रकाशित किया। इसी में उन्होने उनकी खोजपूर्ण जीवनी भी प्रकाशित की है। इसके अनुसार भारतचन्द्र दक्षिण राढ़ी भुरशिट (वर्तमान हावड़ा जिला) परगने में स्थित पेड़ो वसंतपुर ग्राम के निवासी एवं मुखर्जी ब्राह्मण थे। इनके एक पूर्वपुरुष प्रतापनारायण अत्यंत प्रसिद्ध व्यक्ति थे। इनके पिता का नाम नरेंद्रनारायण एवं माता का नाम भवानी था। इनका जन्म 1712-13 ई. में हुआ था एवं मृत्यु 48 वर्ष की उम्र में सन्‌ 1760-61 में हुई थी। भारतचंद्र ने विवाहोपरांत अल्प आयु में ही गृहत्याग कर दिया और देवानंदपुर में रामचंद्र मुंशी के पास आश्रय लिया। वहीं इन्होंने संस्कृत और फारसी की शिक्षा ग्रहण की। शिक्षाकाल में ही काव्यरचना भी प्रारंभ कर दी थी। वहीं पर उन्होंने अपने आश्रयदाता के अनुरोध से सत्यनारायण संबंधी दो छोटे पांचाली काव्य लिखे थे। शिक्षा समाप्त करने के उपरांत वे घर लौट आए। इनकी पैतृक जमींदारी को बर्दवान के दीवान ने आत्मसात्‌ कर लिया था। भारतचंद्र उसे छुड़ाने राजदरबार गए। वहाँ से वैष्णव धर्म ग्रहण करके वृंदावन की ओर चल दिए। राह से एक आत्मीय उन्हें लौटा आया। कुछ दिनों के बाद वे गृहत्याग करके जीविका की खोज में चल दिए। नवद्वीप के राजा कृष्णचंद्र राय ने उन्हें अपने यहाँ आश्रय दिया। मूलाजोड़े नामक ग्राम में उन्हें जमीन इत्यादि देकर उन्हें अपना सभाकवि बनाया। इनके तीन पुत्र थे परीक्षित, रामतनु और भगवान्‌।

रचनाएँ
------

भारतचंद्र के नाम से कई एक छोटी, बड़ी रचनाएँ प्राप्त हैं। इनकी सुप्रसिद्ध रचना '**अन्नदामंगल'** अथवा '**अन्नपूर्णामंगल'** है। इसकी रचना राजा कृष्णचंद्र राय की आज्ञा से हुई थी। इसमें तीन स्वतंत्र उपाख्यान हैं। इस काव्य में कई गीत बड़े सुंदर हैं।

भारतचंद्र ने '**नागाष्टक'** एवं '**गंगाष्टक'** नाम की दो रचनाएँ संस्कृत में की थीं। रसमंजरी नाम से एक नायक-नायिका-भेद संबंधी अनुवाद ग्रंथ भी प्राप्त है।

भारतचंद्र अत्यंत सुंदर कविता करते थे। शब्दचयन, छंदों का प्रवाह अलंकारों का प्रयोग, उक्तिचातुर्य सबको लेकर इनकी काव्यप्रतिभा विकसित हुई है। इनकी उक्तियाँ काफी प्रचलित हैं। प्राचीन काव्यों की विषयपरंपरा के प्रतिकूल इन्होंने नए विषयों, जैसे वर्षा, वसंत, वासना इत्यादि पर कविता की है। इनके परिवर्ती कवियों पर इनका बहुत प्रभाव है।

बाहरी कड़ियाँ
-------------

* Banglapedia biography of Bharatchandra
**भारत में यहूदियों का इतिहास** , यहूदी धर्म दर्ज इतिहास में भारत आने वाले पहले विदेशी धर्मों में से एक था। भारतीय यहूदी भारत में एक धार्मिक अल्पसंख्यक हैं जो स्थानीय गैर-यहूदी बहुमत से यहूदी-विरोधी किसी भी उदाहरण के बिना ऐतिहासिक रूप से वहाँ रहते हैं। बेहतर रूप से स्थापित प्राचीन यहूदी समुदायों ने सांस्कृतिक प्रसार के माध्यम से कई स्थानीय परम्पराओं को आत्मसात किया है। जबकि कुछ भारतीय यहूदी कहते हैं कि उनके पूर्वज यहूदा के प्राचीन साम्राज्य के समय में भारत आए थे, अन्य लोग खुद को प्राचीन इज़राइल की दस खोई हुई जनजातियों के वंशज के रूप में पहचानते हैं जो पहले आए थे। कुछ लोग विशेष रूप से प्राचीन इज़राइल के मेनाशे जनजाति से वंशज होने का दावा करते हैं और उन्हें बनी मेनाशे कहा जाता है। यह अनुमान लगाया गया है कि भारत की यहूदी आबादी 1940 के दशक के मध्य में लगभग 20,000 तक पहुँच गई थी, और 1948 में इसके निर्माण के बाद इजरायल में उनके प्रवास के कारण तेजी से गिरावट शुरू हुई।

भारत में यहूदी समुदायों का मानचित्र। धूसर रंग के लेबल प्राचीन या पूर्व-आधुनिक समुदायों को दर्शाते हैं

बाहरी कड़ियाँ
-------------

* भारत में मकदूनियाई जूदाईका लेख Encyclopedia.com
* भारत के यहूदी विश्वकोश का लेख Encyclopedia.com में
* TheJewsOfIndia.com भारत में यहूदियों की व्यापक वेबसाइट
* Bneimenashe.com, उत्तर पूर्व भारत के बने मेनाशे यहूदी
* Haruth.com यहूदी भारत
* Jamesofindia.org भारत के यहूदी
* Indjews.com, इज़राइल में भारतीय सभास्थल
* भारतीय यहूदी - यहूदी विश्वकोश
* बेने इज़राइल - यहूदी विश्वकोश
* कोचीन यहूदी - यहूदी विश्वकोश
* कलकत्ता यहूदी - यहूदी विश्वकोश
* भारत आभासी यहूदी इतिहास यात्रा - यहूदी आभासी पुस्तकालय
* केरल, भारत में आराधनालय के बारे में जानकारी

1. ↑  Weil, Shalva. "Indian Judaic Tradition" in Sushil Mittal and Gene Thursby (eds) *Religions in South Asia*, London: Palgrave Publishers, 2006. pp. 169-183.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

भुजरियाँ
भारत के अनेक प्रांतों में सावन महीने की सप्तमी को छोटी॑-छोटी टोकरियों में मिट्टी डालकर उनमें अन्न के दाने बोए जाते हैं। ये दाने धान, गेहूँ, जौ के हो सकते हैं। ब्रज और उसके निकटवर्ती प्रान्तों में इसे 'भुजरियाँ` कहते हैं। इन्हें अलग-अलग प्रदेशों में इन्हें 'फुलरिया`, 'धुधिया`, 'धैंगा` और 'जवारा`(मालवा) या भोजली भी कहते हैं। तीज या रक्षाबंधन के अवसर पर फसल की प्राण प्रतिष्ठा के रूप में इन्हें छोटी टोकरी या गमले में उगाया जाता हैं। जिस टोकरी या गमले में ये दाने बोए जाते हैं उसे घर के किसी पवित्र स्‍थान में छायादार जगह में स्‍थापित किया जाता है। उनमें रोज़ पानी दिया जाता है और देखभाल की जाती है। दाने धीरे-धीरे पौधे बनकर बढ़ते हैं, महिलायें उसकी पूजा करती हैं एवं जिस प्रकार देवी के सम्‍मान में देवी-गीतों को गाकर जवांरा– जस – सेवा गीत गाया जाता है वैसे ही भोजली दाई (देवी) के सम्‍मान में भोजली सेवा गीत गाये जाते हैं। सामूहिक स्‍वर में गाये जाने वाले भोजली गीत छत्‍तीसगढ की शान हैं। खेतों में इस समय धान की बुआई व प्रारंभिक निराई गुडाई का काम समापन की ओर होता है। किसानों की लड़कियाँ अच्‍छी वर्षा एवं भरपूर भंडार देने वाली फसल की कामना करते हुए फसल के प्रतीकात्‍मक रूप से भोजली का आयोजन करती हैं। 

सावन की पूर्णिमा तक इनमें ४ से ६ इंच तक के पौधे निकल आते हैं। रक्षाबंधन की पूजा में इसको भी पूजा जाता है और धान के कुछ हरे पौधे भाई को दिए जाते हैं या उसके कान में लगाए जाते हैं। भोजली नई फ़सल की प्रतीक होती है। और इसे रक्षाबंधन के दूसरे दिन विसर्जित कर दिया जाता है। नदी, तालाब और सागर में भोजली को विसर्जित करते हुए अच्छी फ़सल की कामना की जाती है।

ऐतिहासिक उल्लेख
---------------

भुजरियाँ बोने की प्रथा आठवीं शताब्दी से प्राचीन प्रतीत होती है। पृथ्वीराज चौहान के काल की लोकप्रचलित गाथा आल्हा के अनुसार चन्द्रवंशी राजा परमाल की पुत्री चन्द्रावली को उसकी माता सावन में झूला झुलाने के लिए बाग में नहीं ले जाती। पृथ्वीराज अपने पुत्र ताहर से उसका विवाह करना चाहता था। आल्हा-ऊदल उस समय कन्नौज में थे। ऊदल को स्वप्न में चन्द्रावली की कठिनाई का पता चलता है। वह योगी के वेश में आकर उसे झूला झुलाने का आश्वासन देता है। पृथ्वीराज ठीक ऐसे ही अवसर की ताक में था। अपने सैनिकों को भेजकर वह चन्द्रावली का अपहरण करना चाहता है। युद्ध होता है। ताहर चन्द्रावली को डोले में बैठाकर ले जाना चाहता है, तभी ऊदल, इन्दल और लाखन चन्द्रावली की रक्षा करके उसकी भुजरियाँ मनाने की इच्छा पूर्ण करते हैं। नागपंचमी को भी भुजरियाँ उगायी जाती हैं। उसे पूजा के पश्चात 'भुजरियाँ` गाते हुए नदी अथवा तालाब अथवा कूएँ में सिराया जाता है। इस अवसर पर गाए जाने वाले लोक-गीतों को भोजली गीत और इस पर्व को भोजली पर्व कहा जाता है। छत्तीसगढ़ जैसे कुछ प्रांतों में भोजली कान में लगाकर मित्र बनाए जाते हैं और इस मित्रता को जीवन भर निभाया जाता है।

सन्दर्भ
-------

1. ↑  परमार, डॉ॰ श्याम. *हिन्दी साहित्य कोश, प्रथम भाग*. पृ॰ 30. `|access-date=` दिए जाने पर `|url= भी दिया जाना चाहिए` (मदद)
2. ↑  "पर्व गीत" (एचटीएम). छत्तीसगढ़ सरकार. अभिगमन तिथि २१ अक्तूबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
**टिल्डे** अथवा **टिल्ड** (/ˈtɪldə/, /ˈtɪldi/; **˜** अथवा **~**; अनौपचारिक रूप से **तरंगित** भी कहा जाता है।) विभिन्न उपयोगों में लेखिम (वर्णिम) है। इस अक्षर का नाम पुर्तगाली और स्पैनी भाषाओं में लातिन शब्द टिटुलुस से आता है जिसका अर्थ "शीर्षक" अथवा "अभिलेख" होता है। वर्तमान में यह विभिन्न भाषाओं में अलग-अलग अर्थ रखता है।

उपयोग
-----

प्रतीक चिह्न का (हिन्दी और अंग्रेज़ी में) अनौपचारिक रूप से सन्निकटन के लिए उपयोग होता है। उदाहरण के लिए: "~30 मिनट पहले" का अर्थ है "लगभग 30 मिनट पहले"। इसका अर्थ समरूप भी हो सकता है। इसका अर्थ परिमाण की कोटि भी हो सकता है। जैसे: "*x* ~ *y*" का अर्थ है कि *x* और *y* लगभग समान परिमाण के हैं। अन्य सन्निकटन चिह्न ≈ है जिसका अर्थ लगभग बराबर होना है।

सन्दर्भ
-------

1. 1 2  "Tilde". Wolfram/MathWorld. 3 November 2011. मूल से 5 सितंबर 2015 को पुरालेखित. अभिगमन तिथि १७ अप्रैल २०१५.
2. 1 2  "All Elementary Mathematics – Mathematical symbols dictionary". Bymath. मूल से 2 मई 2015 को पुरालेखित. अभिगमन तिथि १७ अप्रैल २०१५.
3. 1 2  Quinn, Liam. "HTML 4.0 Entities for Symbols and Greek Letters". HTML help. मूल से 12 मई 2015 को पुरालेखित. अभिगमन तिथि १७ अप्रैल २०१५.
4. ↑  "Math Symbols... Those Most Valuable and Important: Approximately Equal Symbol". Solving Math problems. 20 September 2010. मूल से 9 नवंबर 2011 को पुरालेखित. अभिगमन तिथि 11 November 2011.
**भारतरत्न डॉ॰ बाबासाहेब आम्बेडकर स्टेडियम** महाराष्ट्र के पुणे जिले के बारामती में स्थित एक अंतरराष्ट्रीय क्रिकेट स्टेडियम है। स्टेडियम का मैदान 70 मीटर हैं और यह मुंबई के वानखेड़े स्टेडियम से बड़ा है। इस स्टेडियम में महाराष्ट्र बनाम मुंबई यह पहला रणजी का टी -20 मैच था। इस स्टेडियम को भीमराव आम्बेडकर का नाम दिया गया हैं।

भारत के भूतपूर्व केन्द्रीय कृषि मंत्री शरद पवार के प्रयासों से इस क्रिकेट स्टेडियम काम किया गया। इसका उद्घाटन समारोह सचिन तेंदुलकर द्वारा 6 अप्रैल 2016 को किया गया था। उद्घाटन समारोह के अवसर पर शरद पवार और सचिन तेंदुलकर के अलावा रोहित शर्मा, अजिंक्य रहाणे, वसीम जाफर, अमोल मजूमदार, अजित आगरकर यह खिलाड़ी एवं सुप्रिया सुले अजीत पवार नेता भी उपस्थित थे।

रचना
----

अंतर्राष्ट्रीय मैच यहां होते हैं। यह स्टेडियम लगभग 70 मीटर लंबा है और इसने क्रिकेट प्रशंसकों के लिए 8 पिच बनाए हैं। मुख्य स्टेडियम में मैच के लिए दो पिच बनाए गए हैं। जमीन पर, 14 अभ्यास विकेट केंद्र हैं, दो पिचों के साथ स्टेडियम में 10 विकेट पिच हैं।

इन स्थान पर अंतरराष्ट्रीय स्तर पर मैच आयोजित किये जाएगे, इसलिए ​​22,000 दर्शकों के लिए कुर्सियां स्थापित की गई हैं। बाकी गैलरी, मंडप और अन्य काम नगर पालिका के माध्यम से किया गया था। वीआईपी कमरे, जिमनासियम, और सभी मौसम स्टेडियम दीर्घाएं हैं।

संदर्भ
------



1. ↑  "सचिन, रहाणे बारामतीत, क्रिकेट मैदानाचं लोकार्पण". मूल से 1 अप्रैल 2017 को पुरालेखित. अभिगमन तिथि 19 जून 2018.
2. ↑  "भारतरत्न डॉ. बाबासाहेब आंबेडकर स्टेडियमवर उत्तम क्रिकेटपटू घडावेत – राष्ट्रवादी काँग्रेसचे अध्यक्ष शरद पवार यांच्या शुभेच्छा". मूल से 19 जून 2018 को पुरालेखित. अभिगमन तिथि 19 जून 2018.
3. ↑  बारामतीतील आंबेडकर स्टेडियमची उपेक्षा संपली
**मजाथल हासरंग वन्य अभयारण्य** (Majathal Hasrang Wildlife Sanctuary) भारत के हिमाचल प्रदेश राज्य के सोलन व शिमला ज़िलों में स्थित एक वन्य अभयारण्य है। यह विहार सतलुज नदी के तट पर स्थित है। इस विहार में हिमालय क्षेत्र के काले भालू, जंगली बिल्ली, भारतीय वन्य भालू, लंगूर, सांभर, हिरण, लियोपर्ड, चीतल, रीसस आदि जीव सुरक्षित हैं। इस विहार में केवल ओक के वृक्ष पाए जाते हैं। यह वन्य विहार क्षेत्र 3,938.86 हेक्टेयर क्षेत्र में फैला हुआ है।

विवरण
-----

इस विहार की समुद्रतल से न्यूनतम ऊंचाई 900 मीटर तथा अधिकतम ऊंचाई 1966 मीटर है। इस विहार क्षेत्र में औसत वार्षिक वर्षा 1040 मिलीमीटर के लगभग होती है। इस क्षेत्र का तापमान सामान्यतः न्यूनतम एक डिग्री सेंटीग्रेड तथा अधिकतम 29 डिग्री सेंटीग्रेड रहता है। इस वन्यजीव विहार को प्रथम बार सन् 1962 में संरक्षित करा गया, और 1974 में अभयारण्य के रूप में अधिसूचित किया गया।

इन्हें भी देखें
---------------

* सोलन ज़िला
* हिमाचल प्रदेश

सन्दर्भ
-------

1. ↑  "Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452
2. ↑  "Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448
**जुमातुल विदा** (अरबी में: جمعۃ الوداع, उच्चारण: "जुमुअतुल वदाअ", शाब्दिक अर्थ: "छूटने या छोड़कर जाने वाला जुमे का दिन") मुसलमानों के पवित्र महीने रमज़ान के अंतिम जुमे (शुक्रवार) के दिन को कहते हैं। यूँ तो रमज़ान का पूरा महीना रोज़ों के कारण अपना महत्व रखता है और जुमे के दिन का विशेष रूप से दोपहर के समय नमाज़ के कारण अपना महत्व है, चूँकि सप्ताह का यह दिन इस पवित्र महीने के अन्त में आ रहा होता है, इसलिए लोग इसे अति-महत्वपूर्ण मानते हैं।

नमाज़
-----

रमज़ान के आख़िरी जुमे के मौक़े पर मस्जिदों में दोपहर को जुमातुल विदा की नमाज़ अदा की जाती है। इस विशेष नमाज़ से पहले मस्जिदों के पेश इमाम जुमातुल-विदा का ख़ुत़्बा (उपदेशिक प्रसंग) पढ़ते हैं और नमाज़ के बाद अमन और ख़ुशहाली की दुआएँ माँगी जाती हैं।  भारत में अधिकतर दरगाहों से जुड़ी कई एक मस्जिदें हैं, इसलिए लोग वहाँ पर भी नमाज़ पढ़ते हैं।

सन्दर्भ
-------

1. ↑  "जमात उल विदा 2021 पर जानिए कौन है वो अल्लाह जिसने सर्व सृष्टि की रचना की?". *S A NEWS* (अंग्रेज़ी में). 2021-05-07. अभिगमन तिथि 2021-05-07.
2. ↑  ND. "रमजान का आखिरी जुमा आज". *hindi.webdunia.com*. अभिगमन तिथि 2021-05-07.
3. ↑  "संग्रहीत प्रति". मूल से 12 नवंबर 2014 को पुरालेखित. अभिगमन तिथि 12 नवंबर 2014.
4. ↑  "संग्रहीत प्रति". मूल से 12 नवंबर 2014 को पुरालेखित. अभिगमन तिथि 12 नवंबर 2014.

| * दे
* वा
* सं
रमज़ान |
| --- |
| पृष्ठभूमि | 
* रमजान (महीना)
* सौम
* ज़कात
* ज़कात अल-फ़ित्र
	+ फ़िदिया और कफ़्फ़ारा

 |  |
| आहार | 
* सुहूर (सूर्योदय से पहले)
* इफ़्तार (सूर्यास्तमय के बाद)

 |
| प्रार्थना और पालन | 
* तरावीह
* एतिकाफ़
* लैलतुल क़द्र
* जुमातुल विदा
* लैलतुल जायज़ा
* ईद उल-फ़ित्र

 |
| रमज़ान संस्कृति | 
* खजूर
* चाँद रात
* फ़ानूस
* ईद मुबारक
* फ़ास्ट ए-थोन
* क़रक़ीयान
* महीबेस
* रमज़ान टेंट

 |
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

झारखंड में राज्य की स्वास्थ्य, चिकित्सा, शिक्षा एवं परिवार कल्याण सोसाइटी के तहत **झारखंड राज्य एड्स नियंत्रण सोसायटी** ९ मई २००१ को पंजीकृत किया गया था। आवश्यकता के अनुरूप तकनीकी और प्रबंधकीय कर्मियों कार्यक्रम के अधिक प्रभावी प्रबंधन के लिए कई नियुक्तियां की गयी हैं और की जा रही हैं। स्वास्थ्य एवं परिवार कल्याण विभाग, झारखण्ड सरकार के नेतृत्व में एक प्रशासनिक समूह राज्य एड्स नियंत्रण सोसाइटी सुचारू रूप से चलती है।

एचआइवी / एड्स के रोगियों के लिए स्वरोजगार योजना
-----------------------------------------------

झारखण्ड राज्य एड्स नियंत्रण सोसाइटी एक सक्रिय संगठन के रूप में काम करते हुए एचआइवी/ एड्स के रोगियों के लिए विभिन्न सरकारी एवं स्वयंसेवी संगठनों के सहयोग से स्वरोजगार योजना लागू की जिससे एचआईवी / एड्स के रोगी आत्म-निर्भर हो सकें।

नशे के प्रति लोगों में जागरूकता का प्रयास
-----------------------------------------

झारखंड राज्य एड्स नियंत्रण सोसाइटी न केवल एचआइवी / एड्स बल्कि इनसे जुड़े नशीले पदार्थों के सेवन की दुश्पराम्पर के विरुद्ध भी अग्रसर है। ऐसे ही एक प्रयास में जून २०१२ में सोसाइटी द्वारा बारीडीह स्थित ड्राप-इन सेंटर में जागरूक कार्यक्रम चलाया गया। इसमें लोगों को नशे के दुष्प्रभाव के प्रति जागरूक किया गया। इस दौरान चित्रांकन प्रतियोगिता, नाटक, जादू, अत्यादी का आयोजन किया गया।

सन्दर्भ
-------

1. ↑  "About JSACS". JSACS Website. मूल से 3 दिसंबर 2012 को पुरालेखित. अभिगमन तिथि 4 जुलाई 2012.
2. ↑  "JSACS to begin self-employment schemes for HIV/AIDS patients". Oneindia.in Website. अभिगमन तिथि 4 जुलाई 2012.[*मृत कड़ियाँ*]
3. ↑  "नशे के प्रति लोग जागरूक हो". जागरण. अभिगमन तिथि 4 जुलाई 2012.
**भारत सरकार अधिनियम 1912** यूनाइटेड किंगडम की संसद का एक अधिनियम था, जिसने ब्रिटिश भारत के शासन में बदलाव किए। 25 जून 1912 को इसे शाही स्वीकृति मिली।

इस अधिनियम ने बंगाल के पुनर्गठन से संबंधित कई समस्याओं का समाधान किया। 1905 में, बंगाल प्रेसीडेंसी को दो भागों में  विभाजित किया गया था, और पूर्वी हिस्से को असम प्रांत के साथ जोड़कर पूर्वी बंगाल और असम का नया प्रांत बन गया। विभाजन ने काफी विरोध और अशांति उत्पन्न की, और 1911 में बंगाल प्रांत को फिर से तीन प्रांतों - बंगाल (वर्तमान पश्चिम बंगाल और बांग्लादेश), बिहार और उड़ीसा, और असम में पुनर्गठित किया गया।

अधिनियम के पहले खंड ने बंगाल के नव नियुक्त राज्यपाल की शक्तियों को संशोधित किया। 1912 तक, भारत के गवर्नर-जनरल ने ही बंगाल प्रेसीडेंसी के गवर्नर के रूप में भी कार्य किया था। मार्च 1912 में, भारत के राज्य सचिव ने घोषणा की कि पुन: एकीकृत बंगाल प्रांत अपने स्वयं के राज्यपाल के अधीन एक प्रांत होगा। अधिनियम ने नए गवर्नर को  बॉम्बे और  मद्रास प्रेसीडेंसी के राज्यपालों के समान अधिकार दिए, जिनमें गवर्नर-जनरल की अनुपस्थिति में गवर्नर-जनरल के रूप में कार्य करना, गवर्नर और उसकी परिषद का वेतन, और कार्यकारी परिषदों के सदस्यों की संख्या और योग्यता शामिल है। ।

अधिनियम के दूसरे खंड ने  बिहार और उड़ीसा के नए प्रांत के लिए एक विधान परिषद के निर्माण की अनुमति दी, और एक लेफ्टिनेंट-गवर्नर के तहत प्रांतों के लिए नव-निर्मित विधान परिषदों की संसदीय समीक्षा को समाप्त करने के लिए भारतीय परिषद अधिनियम 1909 में संशोधन किया।

अधिनियम के तीसरे खंड ने मुख्य आयुक्तों के अधीन प्रांतों के लिए विधान परिषदों के निर्माण की अनुमति दी। इस अधिकार का उपयोग असम प्रांत के लिए १४ नवंबर १९१२ को और १० नवंबर १९१३ को मध्य प्रांत के लिए एक विधान परिषद की स्थापना के लिए किया गया था।

इन्हें भी देखें
---------------

* ब्रिटिश भारत के प्रांत
* भारत सरकार अधिनियम

सन्दर्भ
-------

1. 1 2  Ilbert, Sir Courtenay Peregrine. *The Government of India*, Third Edition, revised and updated. Clarendon Press, 1922. pp. 119-122.

बाहरी कड़ियाँ
-------------

* 

* Wikisource logo  Government of India Act 1912 से सम्बन्धित विकिस्रोत पर कार्य
**टिरोल**, ऑस्ट्रिया में पुराने गणतंत्र के पश्चिमी भाग का एक प्रांत था, जिस पर सन् 1938 में जर्मनी ने अधिकार कर टिरोलवोरार्लवर्ग नामक प्रदेश में संम्मिलित कर लिया। इसका क्षेत्रफल 5,007 वर्ग मील है। लगभग संपूर्ण भाग पूर्वी आल्प्स में संम्मिलित है। सबसे ऊँची चोटी आटेलर स्पिट्ज (Ortler Spitze) 12,793 फुट ऊँची है। उत्तर में इन (Inn) और दक्षिण में एडिज प्रमुख नदियाँ हैं। टिरोल का आधे से अधिक क्षेत्र बनों से आच्छादित है। भूमि का थोड़ा ही भाग कृषि के योग्य है, फिर भी अंगूर और फल पर्याप्त मात्रा में पैदा किए जाते हैं। पशुपालन यहाँ विस्तृत परिमाण में होता है। थोड़ी मात्रा में यहाँ लोहा, जस्ता, ताँबा, लिगनाइट और कोयला भी निकाला जाता है। सूत और कपड़े का निर्माण यहाँ के प्रमुख उद्योग तथा पशु, पनीर, शराब और फल प्रमुख निर्यात सामग्री हैं। इंजब्रुक यहाँ की राजधानी है। टिरोल बहुत से देशावासियों के लिए जाड़े के खेलों का स्थान है यहाँ ग्रीष्म ऋतु भी सुहावनी होती है और लोगों को आकर्षित करती है। स्वास्थ्यप्रद खनिज जलस्रोत के लिए यह प्रख्यात स्थान है।

बाहरी कड़ियाँ
-------------

* Tirol Travel Guide
* Official Website of Provincial Government
* Sightseeing, History and Towns of Tyrol
**जूलियस सीज़र** अंग्रेजी भाषा का एक दुःखान्त नाटक है। शेक्सपियर ने इसे अपने साहित्यिक जीवन के तीसरे काल सन् 1601 से 1604 ई. के बीच लिखा था, तथा उसमें निराशा, वेदना और तिक्तता अधिक मिलती है।

परिचय
-----

मूलतः यह एक राजनीतिक नाटक है। इसमें स्त्री पात्रों का विशेष महत्त्व नहीं है, किन्तु फिर भी यह अपने बहुपात्रों को लेकर भी एक आकर्षक नाटक है। इसमें राज्य, प्रजा और स्वतन्त्रता के प्रश्न पर गहरा विवेचन किया गया है।

ब्रूटस का खलनायकत्व ऐसी कुशलता से विचित्र है कि उसे देखकर घृणा नहीं होती किन्तु वेदना से हमारा हृदय व्याकुल हो उठता है। सीज़र तो बीच में ही मर जाता है, किन्तु लेखक ने अन्त तक ऐसा चित्रण किया है कि मरने पर भी वह हमारी आँखों के सामने रहता है और इस प्रकार नायक की अनुपस्थिति में भी नायक अनुपस्थित-सा नहीं दिखाई देता।

‘जूलियस सीज़र’ मनुष्यों के स्वार्थों और आवेशों का ही नहीं, न्याय और सापेक्ष सत्यों का अत्यन्त आकर्षक प्रदर्शन है।

स्रोत
-----

कथा का स्रोत सर टामस नार्थ द्वारा अनूदित ‘प्लूटार्क की सीज़र, ब्रूटस तथा ऐण्टोनी की जीवनियाँ’ नामक पुस्तक से लिया गया है; प्लूटार्क ईसवी पहली शती का यूनानी लेखक था। उसने अनेक प्रसिद्ध ग्रीक तथा रोम-निवासियों के जीवन-चरित्र लिखे थे। सर टामस ने प्लूटार्क की ग्रीक भाषा की रचना के एक फ्रेंच अनुवाद से किया था। फ्रेंच अनुवादक का नाम जेक्विस अमयोत् था। वह अक्ज़ियर का पादरी था। इसी स्रोत से कथाएँ लेकर शेक्सपियर ने अपने तीन नाटक लिखे - जूलियस सीज़र, ऐण्टोनी एण्ड क्लियोपैट्रा तथा कोरियोलैनस। 1578 ई. में अनूदित 'गृह-युद्ध' नाटक तथा एपियन के इतिहास से भी ‘जूलियस सीज़र’ में मदद ली गई है। कुछ लोगों का मत है, शेक्सपियर से पूर्व स्टर्लिंग ने अंग्रेज़ी में जूलियस सीज़र कथानक पर नाटक लिखा था।
**जुरशीतल,जुडशीतल**(जुड़िशीतल जो शीतलाष्टमी पर मनाये जाने की परंपरा है मिथिला की) मैथिली नव वर्ष के पहले दिन का उत्सव है। मैथिल इस दिन भात (उबले हुए चावल) के साथ बारी (बौरी जो चने के बेसन के मोटे घोल को सरसों के तेल में छान या तल कर बनायी जाती है ) एवं गुड़ से बनी पूरी का सेवन करते हैं। आमतौर पर ये दिन ग्रेगोरियन कैलेंडर पर 14 अप्रैल को पड़ता है,भारत और नेपाल के मिथिला क्षेत्र में मैथिलों द्वारा मनाया जाता है। इसे निरयण मेष संक्रांति और तिरहुत नव वर्ष भी कहते हैं।  उत्सव का अवसर मैथिल पंचांग के साथ होता है, जो कि मिथिला क्षेत्र में इस्तेमाल होने वाला एक कैलेंडर है। मैथिली कैलेंडर भारत और नेपाल के मिथिला क्षेत्र का पारंपरिक कैलेंडर है। लंबे समय की मांग के बाद, बिहार सरकार ने 2011 में इस दिन को सार्वजनिक अवकाश घोषित किया। आधिकारिक तौर पर, मैथिली नव वर्ष दिवस को बिहार सरकार द्वारा मिथिला दिवस के रूप में कहा जाता है। हर साल जुरशीतल के महान त्योहार के कारण भारतीय राज्य बिहार में 14 अप्रैल को मिथिला दिवस के लिए अवकाश रहेगा।

इन्हें भी देखेंं
----------------

* बैसाखी
* मैथिली भाषा

सन्दर्भ
-------

1. ↑  "MITHILA PANCHANG". *Angelfire.com*.
2. ↑  "India (Bihar) - bank and public holidays of the world - 1970-2070". *Bank-holidays.com*.